Toilet-moord: Kleuters was glo vermisArgieffoto Die twee kleuters wat Dinsdagoggend in ŉ toilethokkie in Diepsloot, noord van Johannesburg aangetref is, is oor die naweek as vermis aangemeld. “Die twee dogtertjies se ouers het hulle Saterdag as vermis aangemeld,” het lt.kol. Lungelo Dlamini, woordvoerder van die polisie, gesê. Die twee kleuters is onderskeidelik twee en drie jaar oud. Volgens EWN het lede van die gemeenskap die twee dogtertjies Saterdag saam met ŉ onbekende man sien stap. Hulle is vermoedelik verkrag voordat hulle vermoor is. Hulle liggame is Dinsdagoggend deur ŉ lid van die gemeenskap in ŉ toilethokkie aangetref. Lees ook: Meisies se liggame in toilet aangetref